José Cornide Saavedra

José Andrés Cornide de Folgueira y SaavedraPortada na que se aprecia o nome de Joseph Cornide na súa grafía de finais do século XVIII., señor de Cebreiro, de Madiz e de Saa, nado na Coruña o 25 de abril de 1734 e finado en Madrid o 22 de febreiro de 1803, foi un xeógrafo, naturalista e humanista galego, membro sobranceiro do movemento ilustrado.

 Traxectoria 
miniatura|300px|A súa residencia, a Casa Cornide, enfronte da Colexiata, A Coruña
De orixe fidalga, estudou Humanidades na Universidade de Santiago de Compostela. Foi rexedor da cidade da Coruña, fundador da Sociedad Económica de Santiago, fundador da Academia de Agricultura del Reino de Galicia e primeiro secretario perpetuo da Real Academia da Historia (1802-1803), entre outros. Ao longo da súa vida realizou completos estudos sobre historia, xeografía e economía, fundamentalmente de Galiza.

Elaborou gran cantidade de mapas, entre os que destacan os da diocese de Ourense e da de Mondoñedo, así como o do reino de Galicia, que serviu de base para o de Tomás López de 1784. Realizou numerosas crónicas de viaxes, como Viaje desde Coruña a la Corte, ademais de cultivar literatura, tanto en lingua española como en lingua galega, aínda que os seus poemas en galego son actualmente descoñecidos.

Escribiu dous grandes textos sobre a fauna dos mares galegos e o seu aproveitamento a través da pesca. No seu Ensayo de una historia de los peces y otras producciones marinas de la costa de Galicia (1788, aínda que xa solicitara a súa impresión en 1774) describe unhas 70 especies de peixes e numerosas artes e redes de pesca. En 1774 publicara a Memoria sobre la pesca de la sardina en las costas de Galicia, que completará cun terceiro texto sobre o mesmo tema: Memoria sobre el estado de la pesca en la costa de Galicia, causas que detienen sus progresos y medios para removerlos para su fomento, para o que solicita autorización en 1789 pero esta non se concede ata 1796 e, ó final, nunca chega a publicarse; consérvase o manuscrito no arquivo da Real Academia da Historia Antonio Meijide Pardo: Escritos e autores na Galicia da Ilustración. Real Academia Gallega-La Voz de Galicia 1982, px. 75-90..

 Obras 
 Descripción circunstanciada de la costa de Galicia, y raya por donde confina con el inmediato reino de Portugal (1764).
Memoria sobre la pesca de la sardina en las costas de Galicia (1774).
 Ensayo de una historia de los peces y otras producciones marinas de la costa de Galicia arreglado al sistema del caballero Carlos Linneo con un tratado de las diversas pescas y de las redes y aparejos con que se practican (1788).Ensayo de una historia de los peces y de otras producciones marinas de la costa de Galicia arreglado al sistema del caballero Carlos Linneo.
 Las Casitérides, o Islas del Estaño, restituidas a los mares de Galicia. Disertación crítica en que se procura probar que estas islas no son las Sorlingas, como pretende en su Britania Guillermo Cambden, y sí las de la costa occidental del reino de Galicia.Ficha en cervantesvirtual.es (1790).Las Casiterides ó Islas del Estaño restituidas á los mares de Galicia: disertación crítica.
 Investigaciones sobre la fundación y fábrica de la llamada Torre de Hércules situada a la entrada del puerto de La Coruña.Ficha en cervantesvirtual.es
 Estado de Portugal en el año 1800.
 Introducción a la Memoria sobre el modo de hacer la guerra a Portugal y a la descripción de sus plazas fronterizas.
 Observaciones sobre el modo de hacer la guerra contra el reino de Portugal.
 Noticia de las plazas fronterizas del reino de Portugal y terreno intermedio.

 Galería de imaxes 

 Notas 

 Véxase tamén 

 Bibliografía 














 Outros artigos 
 Cartografía
 Ligazóns externas 
 Biblioteca Virtual Galega

Categoría:Xeógrafos de Galicia
Categoría:Biólogos de Galicia
Categoría:Escritores de Galicia en lingua galega
Categoría:Escritores de Galicia en lingua castelá
Categoría:Poetas de Galicia
Categoría:Poetas en lingua galega
Categoría:Séculos Escuros
Categoría:Nados na Coruña
Categoría:Nados en 1734
Categoría:Finados en 1803
Categoría:Alumnos da Universidade de Santiago de Compostela
Categoría:Escritores de Galicia coa obra no dominio público